als_Latn dik_Latn sag_Latn
Asport – Doni të dini se kush do ta fitojë kampionatin që ndiqni më shumë?! Jua thonë zviceranët, të cilët duken mjaft të sigurt me shifrat dhe studimet e tyre. Sipas asaj cka thuhet nga Zvicra e sigurt është që Manchester City, Atletico Madrid apo dhe Juventusi nuk do të triumfojnë sërish.
Një studim i Institutit zviceran CIES, parashikon se kush do të jenë fitueset e kampionateve më të forta evropiane. Sipas studimit Roma, Chelsea, Barcelona, PSG dhe Bayern Munich do triumfojnë në kampionatet respektive (Serie A, Premier-League, Ligue 1, Bundesliga).
Qendra Ndërkombëtare e Studimeve rreth Sportit (CIES) është një institut i pavarur, që është krijuar në vitin 1995 dhe ka selinë qendrore në Zvicër. Ky institut ka një bashkëpunim të gjerë me FIFA-në dhe njeh një veprimtari të lartë në fushat e studimit, edukimit dhe këshillimit për sa i përket sportit.
Në studimin e këtij viti, siç dhe parashtron Instituti, janë marrë parasysh tre aspekte: gjendja e lojtarëve, kohezioni i skuadrave dhe ambiciet e klubeve. Kështu sipas përllogaritjeve, që gjithsesi sjellin si rezultat vetëm një parashikim, thuhet se në Itali Roma do të fitojë pas 14 vitesh kampionatin, ndërsa Juventus do të pozicionohet e dyta, e ndjekur nga Fiorentina, Milan dhe Napoli, ndërsa Interi dhe Lazio do të ndajnë vendin e 6-të dhe të 7-të.
Në kampionatin Spanjoll CIES parashikon një rikthim të Barcelonës, teksa Reali i Madridit do ta ndjek nga pas ndërkohë që kampionët në fuqi, Atletico, do të pozicionohen të tretët.
Në Angli Chelsea i Mourinhos do t’i rikthehet titullit, ndërsa Manchester CIty dhe Liverpool do ta ndjekin nga pas. Vetëm pozicion i katërt për Manchester United-in e Louis Van Gaal, parashikon CIES, që vë Topçinjtë e Londrës përpara Djajve të Kuq.
Në Gjermani nuk diskutohet fitorja e Bayernit, e ndjekur nga Borussia Dortmund. Ndërkohë në vendin e tretë, CIES parashikon Borussian e Monchengladbach-ut të ndjekur nga Bayer Leverkusen dhe Schalke 04.
Ndërkohë në Francë sërish PSG parashikohet të shpallet kampion, me Lille-Olympique Marseille që e ndjekin nga pas, ndërsa për Monacon parashikohet një vendi katërt.
T’i besojmë apo jo, nuk na mbetet gjë tjetër veçse të shohim, por nëse kjo gjë del afër parashikimeve (të cilat kanë dhe marzhin e gabimit të shoqëruar me plus-minus dy pozicione), atëherë studimi i CIES do të përbënte një hap historik në Botën e futbollit.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn